proxectonos/corpus_dominio_legal_administrativo_tmp huggingface dataset:
CORRECCIÓN de erros. Lei 11/2014, do 19 de decembro, de orzamentos xerais da Comunidade Autónoma de Galicia para o ano 2015.
Presidencia da Xunta de Galicia — I. Disposicións xerais — 25/02/2015

Advertidos erros na publicación da Lei 11/2014, do 19 de decembro, de orzamentos xerais da Comunidade Autónoma de Galicia para o ano 2015, publicada no
Diario Oficial de Galicia
núm. 249, do 30 de decembro de 2014, cómpre facer as oportunas correccións no sentido que se indica a seguir.
O punto tres do artigo 2 (táboas recollidas nas páxinas 53241, 53242 e 53243) debe figurar a continuación do punto dous e antes dos puntos catro e cinco do mesmo artigo, é dicir, debe dar comezo ao primeiro da páxina 53240. Como consecuencia, o comezo do artigo 3, publicado nas 5 derradeiras liñas da páxina 53240 (que remata dicindo: «... que recollen as súas estimacións de gastos»), debe diferirse ata o comezo da páxina 53244, de xeito que vaia antes de: «e as previsións de ingresos... ».
Na páxina 53241, no artigo 2.Tres, no capítulo VI da Consellería do Medio Rural e do Mar, onde di: «122.866.476», debe dicir «122.712.476». No capítulo VI da Administración xeral, onde di: «245.581.006», debe dicir «245.427.006».
Na páxina 53241, artigo 2.Tres, no capítulo VII da Consellería do Medio Rural e do Mar, onde di: «269.059.054», debe dicir: «269.063.054». No capítulo VII da Administración xeral, onde di: «1.017.299.600», debe dicir «1.017.303.600».
Na páxina 53243, no total do orzamento bruto correspondente ao capítulo VII, onde di: «1.257.726.066», debe dicir: «1.257.730.066». No total do orzamento consolidado do capítulo VII, onde di: «546.026.838», debe dicir: «546.030.838».
Na páxina 53312, na disposición adicional décimo sétima, onde di: «Catro», debe dicir: «Tres». Onde di: «Cinco», debe dicir: «Catro».
Na páxina 53313, onde di: «Seis», debe dicir: «Cinco». Onde di: «Sete» , debe dicir: «Seis». Onde di: «Oito», debe dicir: «Sete».
Nas páxinas 53332, 53333, 53334, 53335, 53336, 53337 e 53338 publícase desordenadamente o anexo 6, Coeficientes fondo base, polo cal cómpre publicalo de novo integramente, debidamente corrixido:
Artigo 57. Coeficientes fondo base
DECRETO 26/2015, do 12 de febreiro, polo que se lle encarga o despacho de asuntos da Presidencia, durante a ausencia do seu titular, ao vicepresidente e conselleiro de Presidencia, Administracións Públicas e Xustiza.
Presidencia da Xunta de Galicia — II. Autoridades e persoal — 13/02/2015

Con motivo da ausencia do presidente da Xunta de Galicia, por mor dunha viaxe aos Estados Unidos Mexicanos, á República do Perú e á República de Colombia, é necesario prover a súa substitución durante o tempo de duración desta.
Polo tanto, en uso das atribucións que me confire o artigo 26.7 da Lei 1/1983, do 22 de febreiro, reguladora da Xunta e da súa Presidencia, e conforme o establecido no Decreto 230/2012, do 2 de decembro,
Artigo único
Durante a ausencia do presidente da Xunta de Galicia, con motivo da súa viaxe aos Estados Unidos Mexicanos, á República do Perú e á República de Colombia, encárgaselle o despacho de asuntos da Presidencia, desde o día 13 de febreiro ata o seu regreso, ao vicepresidente e conselleiro de Presidencia, Administracións Públicas e Xustiza.
Santiago de Compostela, doce de febreiro de dous mil quince
CORRECCIÓN de erros. Orde do 16 de xaneiro de 2015 pola que se establecen as normas de pesca nas augas continentais da Comunidade Autónoma de Galicia durante a tempada de 2015.
Consellería de Medio Ambiente, Territorio e Infraestruturas — III. Outras disposicións — 25/02/2015

Advertidos erros na citada orde, publicada no
Diario Oficial de Galicia
número 25, do 6 de febreiro de 2015, cómpre facer as seguintes correccións:
– Na páxina 5527, nas táboas do anexo IV correspondentes á provincia de Ourense, na bacía do Sil, río Navea, cómpre eliminar a referencia ao encoro de Chandrexa de Queixa.
– Na páxina 5546, na táboa do anexo X correspondente á provincia de Lugo, nas ringleiras do couto de Parga, cómpre eliminar os textos: «couto vedado» e «tramo vedado».
– Na páxina 5562, na táboa do anexo XI correspondente ás masas de auga vedadas da provincia de Lugo, na liña Río de Requeixo ou Roca, onde di: «Nacemento», debe dicir: «Viaduto da autovía A-6».
– Na páxina 5573, no punto do anexo XII correspondente á provincia de Pontevedra, deben suprimirse os réximes especiais dos ríos Louro e Vea. No réxime especial do río Verdugo debe anularse o aprazamento do inicio da tempada no tramo de pesca sen morte do couto de Ponte Caldelas.
RESOLUCIÓN do 10 de febreiro de 2015, da Dirección Xeral de Conservación da Natureza, pola que se dá publicidade ás axudas concedidas ao abeiro da Orde do 16 de maio de 2014 pola que se establecen as bases reguladoras das axudas para paliar os danos producidos polo lobo e se convocan para o ano 2014.
Consellería de Medio Ambiente, Territorio e Infraestruturas — III. Outras disposicións — 25/02/2015

A Orde do 16 de maio de 2014, da Consellería de Medio Ambiente, Territorio e Infraestruturas, estableceu as bases e convocou para o ano 2014 as axudas para paliar os danos producidos polo lobo.
De conformidade co disposto no artigo 15 da Lei 9/2007, do 13 de xullo, de subvencións de Galicia, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e crédito orzamentario a que se imputen, beneficiario, cantidade concedida e finalidade ou finalidades da subvención.
De acordo co anterior,
Facer pública a aprobación das axudas que se relacionan como anexo a esta resolución, axustándose aos principios de publicidade, concorrencia, obxectividade, transparencia, igualdade e non discriminación, para as cales o secretario xeral técnico de Medio Ambiente, Territorio e Infraestruturas, no desenvolvemento das súas funcións delegadas nas bases reguladoras destas axudas, formulou resolución de concesión no ano 2014:
a) Norma reguladora da convocatoria: Orde do 16 de maio de 2014 pola que se establecen as bases reguladoras das axudas para paliar os danos producidos polo lobo e se convocan para o ano 2014.
b) Aplicación orzamentaria: 07.05.541B.470.1.
c) Finalidade da axuda: compensación polos danos ocasionados polos ataques do lobo ás reses das explotacións gandeiras.
d) Destinatarios: propietarios de reses de explotación gandeira.
Santiago de Compostela, 10 de febreiro de 2015
CORRECCIÓN de erros. Orde do 20 de abril de 2015 pola que se establecen as bases reguladoras e se procede á convocatoria para o ano 2015 das subvencións para o financiamento da formación e da actividade laboral dos contratos para a formación e aprendizaxe regulados polo Real decreto 1529/2012, do 8 de novembro.
Consellería de Traballo e Benestar — III. Outras disposicións — 30/04/2015

Advertido erro na orde publicada no
Diario Oficial de Galicia
núm. 70, do 27 de abril de 2015, cómpre facer a oportuna corrección:
Na páxina 15916, no artigo 18.1, onde di: «Sera subvencionable ao abeiro deste programa a formación asociada aos contratos de formación e aprendizaxe, que exceda o 25 % da xornada laboral e que se realice no ano 2014 e no ano 2015...», debe dicir: «Será subvencionable ao abeiro deste programa a formación asociada aos contratos de formación e aprendizaxe, que exceda o 25 % da xornada laboral e que se realicen no ano 2014 e no ano 2015...».
ORDE do 17 de abril de 2015 pola que se fixan os prezos privados para a venda ao público de determinadas publicacións editadas pola Axencia Turismo de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 30/04/2015

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestándose tamén tales servizos ou actividades polo sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente se poidan aplicar subvencións reguladoras. Para estes efectos, a consellería correspondente remitirá á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no Diario Oficial de Galicia.
Na súa virtude, vista a proposta formulada pola Axencia Turismo de Galicia e logo do informe favorable da Consellería de Facenda, esta consellería
Artigo único
1. Quedan aprobados os prezos privados de venda ao público das publicacións editadas pola Axencia Turismo de Galicia que se relacionan no anexo.
2. Estes prezos entenderanse con IVE incluído.
Disposición derradeira única
Esta orde entrará en vigor ao día seguinte da súa publicación no Diario Oficial de Galicia.
Santiago de Compostela, 17 de abril de 2015
RESOLUCIÓN do 22 de abril de 2015, da Secretaría Xeral da Emigración, pola que se fai pública a convocatoria e a orde do día da Comisión Delegada do Consello de Comunidades Galegas.
Vicepresidencia e Consellería de Presidencia, Administracións Públicas e Xustiza — III. Outras disposicións — 30/04/2015

De conformidade co establecido na disposición transitoria primeira da Lei 7/2013, do 13 de xuño, da galeguidade, logo da conformidade do presidente da Xunta de Galicia,
Primeiro. Convocar a reunión da Comisión Delegada do Consello de Comunidades Galegas que se celebrará os días 28 e 29 de maio de 2015, ás 9.30 horas, nunha localidade da Ribeira Sacra.
Segundo. A orde do día da devandita reunión será a que figura como anexo á presente resolución.
Santiago de Compostela, 22 de abril de 2015
1. Constitución da comisión.
2. Informe do secretario xeral da Emigración sobre o estado das liñas de actuación da secretaría xeral.
3. Informe sobre o desenvolvemento da Lei 7/2013, do 13 de xuño, da galeguidade.
4. Informe preceptivo da Comisión Delegada sobre as solicitudes de recoñecemento da condición de comunidade galega.
5. Rogos e preguntas.
RESOLUCIÓN do 7 de maio de 2015 pola que se amplía o prazo de inscrición no Curso de especialización sobre dereito de patentes.
Escola Galega de Administración Pública — III. Outras disposicións — 15/05/2015

En virtude do establecido na base 15 da Resolución do 6 de abril de 2015 pola que se convoca o Curso de especialización sobre dereito de patentes, tendo en conta o tempo que resta ata a iniciación do curso, ante a demanda dos interesados e existindo prazas vacantes,
Ampliar o prazo de presentación de solicitudes ata o día 25 de maio de 2015.
Santiago de Compostela, 7 de maio de 2015
RESOLUCIÓN do 4 de maio de 2015, da Dirección Xeral de Educación, Formación Profesional e Innovación Educativa, pola que se fai pública a relación de persoas beneficiarias de reintegros individuais de gastos por asistencia a actividades de formación do profesorado non universitario durante o ano 2014.
Consellería de Cultura, Educación e Ordenación Universitaria — III. Outras disposicións — 15/05/2015

Por Orde do 12 de maio de 2014 (DOG do 22 de maio) regúlase o procedemento para o reintegro individual de gastos por asistencia a actividades de formación do profesorado non universitario durante o ano 2014.
O artigo noveno establece que, unha vez concedida a totalidade dos reintegros, publicarase no Diario Oficial de Galicia a relación das persoas beneficiarias deles.
En virtude do exposto anteriormente,
Único. Dar publicidade á relación de persoas beneficiarias que figuran no anexo.
Santiago de Compostela, 4 de maio de 2015
RESOLUCIÓN do 13 de maio de 2015 pola que se ordena a publicación do Acordo do Consello da Xunta de Galicia do 13 de maio de 2015 polo que se aproba a modificación da relación de postos de traballo da Axencia Tributaria de Galicia.
Consellería de Facenda — III. Outras disposicións — 15/05/2015

A aprobación da modificación da relación de postos de traballo da Axencia Tributaria de Galicia xustifícase polas necesidades organizativas e funcionais do organismo.
En consecuencia, por proposta da Axencia Tributaria de Galicia, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 13 de maio de 2015, adoptou o seguinte acordo:
Primeiro. Apróbase a modificación da relación de postos de traballo da Axencia Tributaria de Galicia, nos termos que se sinalan no anexo a este acordo.
Segundo. Ordénase a súa publicación no Diario Oficial de Galicia para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia, na súa reunión do 13 de maio de 2015, relativo á aprobación da modificación da relación de postos de traballo da Axencia Tributaria de Galicia, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013, sobre delegación de competencias na Dirección Xeral da Función Pública (DOG núm. 136, do 18 de xullo),
A publicación no Diario Oficial de Galicia do Acordo do Consello da Xunta de Galicia do 13 de maio de 2015 polo que se aproba a relación de postos de traballo da Axencia Tributaria de Galicia, que figura como anexo a esta resolución.
Santiago de Compostela, 13 de maio de 2015
RESOLUCIÓN do 13 de maio de 2015 pola que se ordena a publicación do Acordo do Consello da Xunta de Galicia do 13 de maio de 2015 polo que se aproba a modificación da relación de postos de traballo da Consellería de Traballo e Benestar.
Consellería de Facenda — III. Outras disposicións — 15/05/2015

A aprobación da modificación da relación de postos de traballo da Consellería de Traballo e Benestar xustifícase polas necesidades organizativas e funcionais da consellería.
En consecuencia, por proposta da Consellería de Traballo e Benestar, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 13 de maio de 2015, adoptou o seguinte acordo:
Primeiro. Apróbase a modificación da relación de postos de traballo da Consellería de Traballo e Benestar, nos termos que se sinalan no anexo a este acordo.
Segundo. Os postos de traballo cuxa forma de provisión sexa mediante o sistema de libre designación e estean afectados polas disposicións recollidas na Lei 2/2015, do 29 de abril, do emprego público de Galicia (DOG núm. 82, do 4 de maio), deberán axustarse aos requisitos establecidos nelas, unha vez entre en vigor a nova normativa de función pública.
Terceiro. Ordénase a súa publicación no Diario Oficial de Galicia para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 13 de maio de 2015, relativo á aprobación da modificación da relación de postos de traballo da Consellería de Facenda, coa finalidade de cumprir o dito acordo, de conformidade coa Orde da Consellería de Traballo e Benestar do 8 de xullo de 2013, sobre delegación de competencias na Dirección Xeral da Función Pública (DOG núm. 136, do 18 de xullo),
A publicación no Diario Oficial de Galicia do Acordo do Consello da Xunta de Galicia do 13 de maio de 2015 polo que se aproba a relación de postos de traballo da Consellería de Traballo e Benestar, que figura como anexo a esta resolución.
Santiago de Compostela, 13 de maio de 2015
RESOLUCIÓN do 19 de xaneiro de 2015 pola que se da publicidade aos convenios de colaboración subscritos no terceiro cuadrimestre do ano 2014.
Axencia Turismo de Galicia — III. Outras disposicións — 13/02/2015

O artigo 11.1 da Lei 4/2006, do 30 de xuño, de transparencia e boas prácticas na Administración pública galega (DOG núm. 136, do 14 de xullo), impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para darlle cumprimento a esa obriga,
Primeiro. Darlle publicidade á relación dos convenios de colaboración subscritos pola Axencia Turismo de Galicia, nos meses de setembro, outubro, novembro e decembro do ano 2014, e que se incorporan como anexo I a esta resolución.
Segundo. Darlle publicidade aos convenios de colaboración subscritos no segundo cuadrimestre do 2014 pola Axencia Turismo de Galicia e que se incorporan como anexo II a esta resolución.
Santiago de Compostela, 19 de xaneiro de 2015
RESOLUCIÓN do 2 de febreiro de 2015 pola que se dá publicidade aos beneficiarios das axudas concedidas durante o cuarto trimestre de 2014.
Instituto Galego de Promoción Económica — III. Outras disposicións — 13/02/2015

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 13.4 da Lei 4/2006, do 30 de xuño, de transparencia e de boas prácticas na Administración pública galega, o Igape publicará as subvencións concedidas conforme as bases reguladoras das axudas do Igape no
Diario Oficial de Galicia
e expresará o beneficiario, a finalidade, a contía e a aplicación orzamentaria.
No caso de axudas cofinanciadas por fondos comunitarios, o beneficiario estará suxeito ás normas de información e publicidade que establece o Regulamento (CE) número 1828/2006, da Comisión, do 8 de decembro, que fixa as normas de desenvolvemento para o Regulamento (CE) número 1083/2006, do Consello, do 11 de xullo, polo que se establecen as disposicións xerais relativas ao Fondo Europeo de Desenvolvemento Rexional, ao Fondo Social Europeo e ao Fondo de Cohesión.
Nos programas de axuda do Igape convocados en réxime de concorrencia competitiva e que recollen unha lista de espera, o Igape publicará as subvencións concedidas a proxectos destas listas de espera elaboradas co fin de que, de producirse desistencias ou renuncias entre os proxectos aprobados, puidesen ser propostos para a concesión, por estrita orde de puntuación acadada e ata esgotarse o crédito dispoñible.
Así mesmo, o Igape tamén publicará as subvencións concedidas en vía de recurso conforme as súas bases reguladoras, unha vez vistos os recursos interpostos contra as resolucións dos expedientes instruídos ao abeiro das súas bases reguladoras e tras propoñer para a concesión os proxectos aprobados nos recursos estimados.
En virtude do exposto anteriormente,
Primeiro. Dar publicidade á relación de beneficiarios das axudas concedidas polo Igape durante o cuarto trimestre de 2014 e que figura como anexo I.
Segundo. Dar publicidade á relación de beneficiarios das axudas concedidas a proxectos que estaban na lista de espera durante o cuarto trimestre de 2014 e que figura como anexo II.
Terceiro. Dar publicidade á relación de beneficiarios das axudas concedidas polo Igape en vía de recurso durante o cuarto trimestre de 2014 e que figura como anexo III.
Santiago de Compostela, 2 de febreiro de 2015
RESOLUCIÓN do 4 de febreiro de 2015, da Secretaría Xeral da Emigración, pola que se procede á publicación das subvencións concedidas ao abeiro da Resolución do 19 de febreiro de 2014 pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas galegas retornadas e se procede á súa convocatoria para o ano 2014.
Vicepresidencia e Consellería de Presidencia, Administracións Públicas e Xustiza — III. Outras disposicións — 13/02/2015

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 10 da Resolución do 19 de febreiro de 2014, da Secretaría Xeral da Emigración, pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas galegas retornadas e se procede á súa convocatoria para o ano 2014, procédese á publicación das subvencións concedidas de contía igual ou superior a 3.000 euros.
Finalidade da subvención: as subvencións teñen como finalidade promover o retorno das persoas galegas emigrantes a través do fomento do autoemprego e a actividade emprendedora das persoas galegas retornadas, subvencionando os gastos iniciais que comporta o seu establecemento como traballadores/as autónomos/as ou por conta propia ou como socios/as traballadores/as de sociedades laborais ou cooperativas de traballo asociado.
Norma reguladora: Resolución do 19 de febreiro de 2014, da Secretaría Xeral da Emigración, pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas galegas retornadas e se procede á súa convocatoria para o ano 2014 (Diario Oficial de Galicia núm. 39, do 26 de febreiro).
Aplicación orzamentaria: 04.30.312C.470.0 dos orzamentos xerais da Comunidade Autónoma galega para o ano 2014.
Crédito orzamentario: 98.500 euros.
Persoas beneficiarias da subvención de contía igual ou superior a 3.000 euros e importe da axuda concedida:
Santiago de Compostela, 4 de febreiro de 2015
RESOLUCIÓN do 5 de febreiro de 2015 pola que se publican as subvencións concedidas ao abeiro da Orde do 12 de marzo de 2014 pola que se establecen as bases reguladoras para a concesión, en réxime de concorrencia competitiva, das subvencións aos concellos galegos para a mellora dos mercados municipais e prazas de abastos, así como dos espazos do comercio non sedentario, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013, e se procede á súa convocatoria para o ano 2014 (código de procedemento IN223A).
Consellería de Economía e Industria — III. Outras disposicións — 13/02/2015

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 21 das bases reguladoras da orde, procédese á publicación das subvencións concedidas por Resolución do 24 de xullo de 2014 do conselleiro de Economía e Industria relacionadas no anexo.
Norma reguladora: Orde do 12 de marzo de 2014 (DOG núm. 56, do 12 de marzo) pola que se establecen as bases reguladoras para a concesión, en réxime de concorrencia competitiva, das subvencións aos concellos galegos para a mellora dos mercados municipais e prazas de abastos, así como dos espazos do comercio non sedentario, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013, e se procede á súa convocatoria para o ano 2014 (código de procedemento IN223A).
Crédito orzamentario: 3.882.842,00 euros.
Aplicación orzamentaria: 08.02.751-A.761.3.
Santiago de Compostela, 5 de febreiro de 2015
RESOLUCIÓN do 2 de febreiro de 2015 pola que se dá publicidade ás axudas concedidas ao abeiro da Orde do 23 de setembro 2014 (Diario Oficial de Galicia número 189, do 3 outubro) pola que se establecen as bases reguladoras da subvención plurianual a concellos de Galicia para a mellora das coleccións bibliográficas das bibliotecas ou axencias de lectura públicas municipais integradas na Rede de bibliotecas de Galicia e se procede á súa convocatoria para o período do 1 de xaneiro de 2014 ata o 15 de abril de 2015.
Consellería de Cultura, Educación e Ordenación Universitaria — III. Outras disposicións — 13/02/2015

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade da publicación no
Diario Oficial de Galicia
das subvencións concedidas, con expresión da convocatoria, o programa e o crédito orzamentario a que se imputan, o beneficiario, a cantidade concedida e a finalidade ou finalidades da subvención.
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 09.20.432A.760.1. «Subvencións a concellos para a mellora das coleccións bibliográficas de Galicia».
Santiago de Compostela, 2 de febreiro de 2015
Concellos excluídos
* Causa da exclusión
Ames
3
Arzúa
2
Bande
3
Cambados
3
Cotobade
1
Oroso
3
* Causas da exclusión:
1. Non ter realizado no ano 2013 e no primeiro semestre do 2014 un investimento na adquisicións de fondos bibliográficos con destino á biblioteca ou axencia de lectura pública municipal (artigo 9.1).
2. Non estar integrada na Rede de bibliotecas de Galicia ou ter solicitada a súa integración antes do 1 de outubro de 2014 (capítulo V do Decreto 41/2001, do 1 de febreiro, de refundición da normativa en materia de bibliotecas) (artigo 9.2).
3. Non presentar a documentación requirida ou presentala fóra de prazo (artigo 11).
CORRECCIÓN de erros. Orde do 30 de decembro de 2014 pola que se establecen as bases reguladoras para a concesión de subvencións para a prevención e defensa contra os incendios forestais en montes veciñais en man común cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013 e se convocan para o ano 2015.
Consellería do Medio Rural e do Mar — III. Outras disposicións — 13/02/2015

Advertidos erros na orde publicada no Diario Oficial de Galicia núm. 12, do 20 de xaneiro de 2015, cómpre facer as seguintes correccións:
Na páxina 2822, no artigo 20.5.e.2), onde di:
«Poda ata unha altura mínima de 2 m e máxima de 3 m, naquelas masas con diámetro normal medio comprendido entre 7 e 15 cm, unha altura media entre 4 e 7 m e cunha densidade final máxima da masa despois de realizar os traballos de 1.200 pés/ha».
Debe dicir:
«Poda ata unha altura de de 2 m, naquelas masas con diámetro normal medio comprendido entre 7 e 15 cm, unha altura media entre 4 e 7 m e cunha densidade final máxima da masa despois de realizar os traballos de 1.200 pés/ha.
A actuación da poda comportará o posterior acordoado e eliminación dos restos con rozadora de martelos ou similar».
Na páxina 2825, no artigo 21.2, onde di:
Debe dicir:
En todos aqueles expedientes en que a solicitude presentada recolle a unidade de poda baixa en masas de coníferas, procederase á actualización automática do prezo unitario e total da actuación así como o do total do expediente sen necesidade de que presenten documentación complementaria os solicitantes afectados.
Estas correccións non afectan o prazo establecido na referida orde para a presentación de solicitudes.
CORRECCIÓN de erros. Resolución do 27 de marzo de 2015, da Dirección Xeral de Educación, Formación Profesional e Innovación Educativa, pola que se nomean os asesores e as asesoras que actuarán no proceso de acreditación de competencias convocado pola Orde do 16 de decembro de 2014.
Consellería de Cultura, Educación e Ordenación Universitaria — III. Outras disposicións — 23/04/2015

Advertidos erros na Resolución do 27 de marzo de 2015, publicada no DOG núm. 67, do 10 de abril de 2015, cómpre facer as oportunas correccións:
– Na páxina 13777, no anexo, no cadro correspondente ao CIFP Manuel Antonio, na vinculación coa comisión de avaliación de Servizos en restauración, deben incorporarse os seguintes datos:
RESOLUCIÓN do 15 de abril de 2015 pola que se convoca un curso básico de auxiliares de policía local.
Academia Galega de Seguridade Pública — III. Outras disposicións — 23/04/2015

Dentro das actividades programadas para o ano 2015, e conforme as funcións atribuídas pola Lei 1/2007, do 15 de xaneiro, da Academia Galega de Seguridade Pública, anúnciase a convocatoria dun curso básico de auxiliares de policía local, conforme as seguintes bases:
1. Datos da actividade:
Denominación: básico de auxiliares de policía local.
Tipo: curso.
Horas lectivas: 35.
Modalidade: presencial.
Obxectivos:
Dotar os auxiliares de policía local dunha formación teórico-práctica que os capacite para o posterior desempeño da súa función como auxiliares temporais dos corpos de policía local.
Contido:
– Intervención policial.
– Tráfico e seguridade viaria.
– Policía administrativa.
– Primeiros auxilios.
– Aplicacións policiais básicas do dereito penal e procesual-penal.
– Relacións co cidadán.
2. Desenvolvemento da convocatoria:
Destinatarios/as:
Persoal seleccionado e proposto polos concellos, que poida prestar servizo como auxiliar de policía local de forma temporal, de acordo co previsto nos artigos 47 a 48 do Decreto 243/2008, do 16 de outubro, polo que se desenvolve a Lei 4/2007, do 20 de abril, de coordinación de policías locais. Para estes efectos, como se recolle no artigo 48.2 do citado decreto, non terán a obriga de facer o dito curso, as persoas que o superasen nos últimos catro anos, é dicir, a partires do ano 2009.
Prazas ofertadas:
Sen límite.
3. Solicitudes de participación:
Prazo de inscrición e presentación:
O prazo para a inscrición e presentación de solicitudes de participación rematará o día 18 de maio de 2015.
Os concellos que estean nesta situación deberán remitir un escrito asinado polo/a alcalde/esa á Academia Galega de Seguridade Pública (avenida da Cultura, s/n, 36680 A Estrada (fax: 886 20 61 22), en que figure a lista de persoas seleccionadas segundo o artigo 47 do Decreto 243/2008, para efectuar a correspondente reserva de praza para a realización do devandito curso.
Listaxe de solicitudes seleccionadas:
O día 19 de maio de 2015 a Academia Galega de Seguridade publicará no sitio web http://agasp.xunta.es, as solicitudes de participación recibidas que cumpran os requisitos anteriores.
4. Desenvolvemento da actividade.
Presentación: as persoas admitidas a este curso deberán presentarse ás 9.45 horas do día 25 de maio de 2015.
Lugar: sede da Academia Galega de Seguridade Pública.
Horario lectivo: do 25 ao 29 de maio das 10.00 ás 14.00 e das 15.30 ás 19.00 horas e o 29 de maio das 9.00 ás 14.00 horas.
Datas: do 25 ao 29 de maio de 2015.
Certificado de superación do curso:
Ao remate da actividade entregaráselle un certificado de asistencia a aquelas persoas que acrediten a súa participación continuada nela e superen as probas que se determinen, se é o caso.
5. Modificacións e incidencias:
A Academia Galega de Seguridade Pública poderá modificar o desenvolvemento normal da actividade para adaptala ás necesidades da Administración e ás continxencias que poidan xurdir.
A Estrada, 15 de abril de 2015
RESOLUCIÓN do 9 de abril de 2015 pola que se procede á publicación da relación das/dos beneficiarias/os e o importe das bolsas concedidas en virtude da Orde do 23 de decembro de 2014 pola que se establecen as bases reguladoras das bolsas de formación en materia de patrimonio moble galego e se convocan para o período 2015.
Consellería de Cultura, Educación e Ordenación Universitaria — III. Outras disposicións — 23/04/2015

Á vista da proposta da Dirección Xeral do Patrimonio Cultural, tras o informe do Servizo de Museos, sobre a convocatoria das bolsas de formación en materia de patrimonio moble galego correspondentes ao programa 2015 (Orde do 23 de decembro de 2014, DOG nº 9, do 15 de xaneiro de 2015), esta consellería
Primeiro. Aprobar as listaxes definitivas correspondentes á adxudicación das oito bolsas por importe de corenta e seis mil euros (46.000 euros) con cargo á aplicación orzamentaria 09.21.432A.480.0 dos orzamentos xerais da Comunidade Autónoma de Galicia para o ano 2015. A Consellería de Cultura, Educación e Ordenación Universitaria efectuará as cotizacións á Seguridade Social por un importe de mil novecentos corenta e catro euros con trinta e dous céntimos (1.944,32 euros) con cargo á aplicación orzamentaria 09.21.432A.484.0 dos orzamentos xerais da Comunidade Autónoma de Galicia para o ano 2015.
Segundo. Establecer o chamamento da lista de suplentes segundo a orde de puntuación.
Terceiro. Aprobar a lista de solicitantes excluídas/os de acordo coas causas especificadas.
Contra a presente resolución poderase recorrer potestativamente en reposición ante esta consellería no prazo dun mes. Transcorrido o dito prazo poderase interpoñer recurso contencioso-administrativo perante o Tribunal Superior de Xustiza de Galicia no prazo de dous meses contados a partir do día seguinte ao da notificación da resolución.
Santiago de Compostela, 9 de abril de 2015
Campo de Historia da Arte
Campo de Arqueoloxía
Campo de Historia
Campo de Restauración
Restauración Arqueoloxía
Restauración Belas Artes
Arqueoloxía (reserva de praza)
Historia da Arte (reserva de praza)
Relación de centros en que se realizarán as actividades:
Museo das Peregrinacións e de Santiago, Museo Massó de Bueu, Museo do Castro de Viladonga, Museo Etnolóxico de Ribadavia, Museo Arqueolóxico Provincial de Ourense e Museo Pedagóxico de Galicia.
DECRETO 58/2015, do 9 de abril, polo que se aproba o cambio de denominación do Colexio Oficial de Decoradores de Galicia, que pasa a denominarse Colexio Oficial de Deseñadores de Interior/Decoradores de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 23/04/2015

Mediante Lei orgánica 16/1995, do 27 de decembro, lévase a cabo a transferencia de competencias de titularidade estatal á Comunidade Autónoma de Galicia, utilizando a vía prevista no artigo 150.2 da Constitución. En concreto, no seu artigo 3, transfire á nosa comunidade as competencias de desenvolvemento lexislativo e execución en materia de corporacións de dereito público representativas de intereses económicos e profesionais, no marco da lexislación básica do Estado.
A propia Lei orgánica prevé, tal e como expón o mandato constitucional, a transferencia de servizos necesarios, que se leva a cabo de forma efectiva a través do Real decreto 1643/1996, do 5 de xullo, de traspaso de funcións e servizos da Administración do Estado en materia de colexios oficiais ou profesionais.
Tendo en conta o dito traspaso, o Decreto 337/1996 estableceu a asunción de funcións transferidas á Comunidade Autónoma de Galicia polo Real decreto 1643/1996, asignándolle as funcións á Consellería de Xustiza, Interior e Relacións Laborais (na actualidade Vicepresidencia e Consellería de Presidencia, Administracións Públicas e Xustiza, segundo estrutura establecida no Decreto 72/2013, do 25 de abril).
A Lei 11/2001, do 18 de setembro, de colexios profesionais da Comunidade Autónoma de Galicia, ditada en virtude da devandita competencia, regula no seu artigo 13 o procedemento de modificación de denominación dun colexio profesional, atribuíndo facultades de iniciativa ao propio colexio, á Administración autonómica ou ao consello galego respectivo, sinalando que a aprobación do cambio de denominación se realizará por decreto do Consello da Xunta de Galicia.
A Vicepresidencia e Consellería de Presidencia, Administracións Públicas e Xustiza, de conformidade coas facultades atribuídas pola normativa vixente en materia de colexios profesionais, tramitou o procedemento de modificación da denominación do Colexio Oficial de Decoradores de Galicia, por petición do propio colexio, que solicita a modificación da súa denominación e pasa a chamarse Colexio Oficial de Deseñadores de Interior/Decoradores de Galicia, por considerala axeitada á normativa vixente.
En virtude do sinalado, por proposta do vicepresidente e conselleiro de Presidencia, Administracións Públicas e Xustiza, e logo da deliberación do Consello da Xunta de Galicia na súa reunión do nove de abril de dous mil quince,
Artigo único. Cambio de denominación
Aprobar o cambio de denominación do Colexio Oficial de Decoradores de Galicia, que pasa a denominarse Colexio Oficial de Deseñadores de Interior/Decoradores de Galicia.
Disposición derradeira única. Entrada en vigor
O presente decreto entrará en vigor o día seguinte ao da súa publicación no Diario Oficial de Galicia.
Santiago de Compostela, nove de abril de dous mil quince
DECRETO 62/2015, do 23 de abril, polo que se nomea director xeral de Asistencia Sanitaria do Servizo Galego de Saúde a Ramón Ares Rico.
Consellería de Sanidade — II. Autoridades e persoal — 24/04/2015

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e no 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Sanidade e logo de deliberación do Consello da Xunta de Galicia na súa reunión do día vinte e tres de abril de dous mil quince,
Nomeo director xeral de Asistencia Sanitaria do Servizo Galego de Saúde a Ramón Ares Rico.
Santiago de Compostela, vinte e tres de abril de dous mil quince
DECRETO 61/2015, do 23 de abril, polo que se dispón o cesamento de Félix Rubial Bernárdez como director xeral de Asistencia Sanitaria do Servizo Galego de Saúde.
Consellería de Sanidade — II. Autoridades e persoal — 24/04/2015

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e no 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Sanidade e logo de deliberación do Consello da Xunta de Galicia na súa reunión do día vinte e tres de abril de dous mil quince,
Que cese, por pase a outro destino, Félix Rubial Bernárdez como director xeral de Asistencia Sanitaria do Servizo Galego de Saúde, agradecéndolle os servizos prestados.
Santiago de Compostela, vinte e tres de abril de dous mil quince
RESOLUCIÓN do 13 de abril de 2015, da Dirección Xeral de Traballo e Economía Social, pola que se procede á publicación das subvencións concedidas en virtude da Orde do 12 de xuño de 2014 pola que se establecen as bases reguladoras para a concesión, en réxime de concorrencia competitiva, das subvencións para implantar a responsabilidade social empresarial (RSE) e a igualdade nas pequenas e medianas empresas, no ámbito da Comunidade Autónoma de Galicia, cofinanciadas polo Fondo Social Europeo, e se convocan para o exercicio 2014.
Consellería de Traballo e Benestar — III. Outras disposicións — 27/04/2015

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 21.4 da Orde do 12 de xuño de 2014 pola que se establecen as bases reguladoras para a concesión, en réxime de concorrencia competitiva, das subvencións para implantar a responsabilidade social empresarial (RSE) e a igualdade nas pequenas e medianas empresas, no ámbito da Comunidade Autónoma de Galicia, cofinanciadas polo Fondo Social Europeo, e se convocan para o exercicio 2014, resólvese proceder á publicación das subvencións concedidas que se indican no anexo a esta resolución.
Finalidade da subvención: as axudas teñen por obxecto a concesión de subvencións ás pequenas e medianas empresas para:
Liña I: axudas para implantar a RSE nas empresas galegas: asistencia a actividades formativas en materia de elaboración de informes de RSE ou memorias de sustentabilidade.
Liña II: axudas para o fomento da igualdade laboral:
– Programa 1: axudas para a implantación de plans de igualdade.
– Programa 2: axudas para investimentos tendentes á eliminación da infrarrepresentación feminina nos eidos laborais ocupados predominantemente por homes.
– Programa 3: axudas para os investimentos tendentes a garantir e mellorar o dereito á conciliación da vida familiar e laboral.
Norma reguladora: Orde do 12 de xuño de 2014 pola que se establecen as bases reguladoras para a concesión, en réxime de concorrencia competitiva, das subvencións para implantar a responsabilidade social empresarial (RSE) e a igualdade nas pequenas e medianas empresas, no ámbito da Comunidade Autónoma de Galicia, cofinanciadas polo Fondo Social Europeo, e se convocan para o exercicio 2014 (Diario Oficial de Galicia núm. 119, do 25 de xuño de 2014).
Aplicación orzamentaria:
Crédito orzamentario: 292.031,93 €, que se distribúen en:
As axudas da Liña I e do programa 1 da Liña II están cofinanciadas polo Fondo Social Europeo, nunha porcentaxe do 80 %, a través do programa operativo do FSE de Galicia 2007-2013, número CCI 2007 ES 051 PO 004.
Santiago de Compostela, 13 de abril de 2015
Liña II-Programa 1
Liña II-Programa 3
CORRECCIÓN de erros. Resolución do 3 de marzo de 2015 pola que se aproban as bases que rexerán a convocatoria pública de dúas bolsas de estadía na Casa de Velázquez en Madrid.
Consello da Cultura Galega — III. Outras disposicións — 24/04/2015

Advertido erro na resolución antes citada, publicada no Diario Oficial de Galicia núm. 54, do 19 de marzo de 2015, cómpre facer a seguinte corrección:
– Na páxina 11189, na base 2ª, onde di: «O Consello da Cultura Galega financiará estas bolsas con cargo á aplicación orzamentaria 03.01.111D.480.0 dos orzamentos xerais da Comunidade Autónoma de Galicia para o ano 2015, por un importe de seis mil euros (6.000,00 euros).
Para o gasto que se proxecta existe crédito suficiente na aplicación orzamentaria 03.01.111D.480.0 dos orzamentos xerais da Comunidade Autónoma de Galicia para o ano 2015», debe dicir: «O Consello da Cultura Galega financiará estas bolsas con cargo ás aplicacións orzamentarias 03.01.111D.480.0 e 03.01.111D.480.4 dos orzamentos xerais da Comunidade Autónoma de Galicia para o ano 2015, por un importe de seis mil euros (6.000,00 euros).
Para o gasto que se proxecta existe crédito suficiente nas aplicacións orzamentarias 03.01.111D.480.0 e 03.01.111D.480.4 dos orzamentos xerais da Comunidade Autónoma de Galicia para o ano 2015».
RESOLUCIÓN do 17 de abril de 2015 pola que se ordena a publicación do Acordo do Consello da Xunta de Galicia do 16 de abril de 2015 polo que se declara municipio turístico galego o Concello de Parada de Sil na provincia de Ourense.
Axencia Turismo de Galicia — III. Outras disposicións — 24/04/2015

En cumprimento do disposto no artigo 16 do Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaración de festas de Galicia de interese turístico, esta dirección dispón que se publique no Diario Oficial de Galicia o Acordo adoptado polo Consello da Xunta, na súa reunión do 16 de abril de 2015, que a seguir se transcribe:
Declarar municipio turístico galego, de conformidade co establecido no Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaración de festas de Galicia de interese turístico, o seguinte:
• Concello de Parada de Sil na provincia de Ourense.
Santiago de Compostela, 17 de abril de 2015
CUESTIÓN de inconstitucionalidade número 1511-2015 en relación coa disposición derradeira segunda da Lei de Galicia 15/2010, do 28 de decembro, de medidas fiscais e administrativas, por posible vulneración dos artigos 9.3, 14, 149.1.1ª e 18ª da Constitución española.
Tribunal Constitucional — I. Disposicións xerais — 06/05/2015

O Pleno do Tribunal Constitucional, por providencia do 28 de abril actual, acordou admitir a trámite a cuestión de inconstitucionalidade número 1511-2015 formulada pola Sección Primeira da Sala do Contencioso-Administrativo do Tribunal Superior de Xustiza de Galicia, no recurso de apelación número 331/2014, en relación coa disposición derradeira segunda da Lei de Galicia 15/2010, do 28 de decembro, de medidas fiscais e administrativas, por posible vulneración dos artigos 9.3, 14, 149.1.1ª e 18ª da Constitución española, e, de conformidade co disposto no artigo 10.1.c) LOTC, reservar para si o coñecemento da presente cuestión.
De conformidade co establecido no artigo 37.2 LOTC, os que sexan parte no recurso de apelación número 331/2014, poderán comparecer ante este tribunal dentro dos quince días seguintes á publicación do presente edicto no
Boletín Oficial del Estado
.
Madrid, 28 de abril de 2015
CORRECCIÓN de erros. Resolución do 15 de abril de 2015 pola que se convocan as actividades de formación para o persoal de administración e servizos (PAS) das universidades da Comunidade Autónoma de Galicia.
Escola Galega de Administración Pública — III. Outras disposicións — 28/04/2015

Advertidos erros na devandita resolución, publicada no DOG núm. 77, do venres 24 de abril de 2015, cómpre facer as oportunas correccións:
Na páxina 15695, onde di:
«– O enderezo de correo electrónico: www.xestion.egap@xunta.es», debe dicir: «– O enderezo de correo electrónico: xestion.egap@xunta.es».
Na mesma páxina, na última liña, onde di: «...e do enderezo de correo electrónico: www.xestion.egap@xunta.es», debe dicir: «...e do enderezo de correo electrónico: xestion.egap@xunta.es».
E na páxina 15697, onde di:
«– O enderezo de correo electrónico: www.xestion.egap@xunta.es», debe dicir: «– O enderezo de correo electrónico: xestion.egap@xunta.es».
RESOLUCIÓN do 4 de febreiro de 2015, da Dirección Xeral de Educación, Formación Profesional e Innovación Educativa, pola que se fai pública a resolución definitiva dos centros seleccionados para desenvolver os contratos-programa dirixidos á mellora do éxito escolar nos centros docentes de educación primaria e secundaria dependentes desta consellería.
Consellería de Cultura, Educación e Ordenación Universitaria — III. Outras disposicións — 28/04/2015

A Resolución do 31 de outubro de 2014, da Dirección Xeral de Educación, Formación Profesional e Innovación Educativa (DOG do 7 de novembro), regula os contratos-programa para o curso 2014/15 e establece as bases para a convocatoria e selección de programas dirixidos á mellora do éxito escolar nos centros docentes de educación primaria e secundaria dependentes da Consellería de Cultura, Educación e Ordenación Universitaria.
Unha vez rematado o procedemento de selección establecido na citada resolución, cómpre facer pública a relación de centros que son autorizados para o desenvolvemento de programas dirixidos á mellora do éxito escolar.
O artigo 13 da citada resolución determina que a resolución definitiva dos centros seleccionados será publicada no Diario Oficial de Galicia.
En consecuencia, a Dirección Xeral de Educación, Formación Profesional e Innovación Educativa
Primeiro. Autorizar os centros educativos que se relacionan no anexo desta resolución para o desenvolvemento de programas dirixidos á mellora do éxito escolar.
Segundo. Contra esta resolución poderán interpoñer recurso de alzada ante a persoa titular da Consellería de Cultura, Educación e Ordenación Universitaria, no prazo dun mes contado a partir do día seguinte ao da publicación no Diario Oficial de Galicia, de acordo co disposto nos artigos 107.1, 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común ou, directamente, recurso contencioso-administrativo, no prazo de dous meses, ante o Tribunal Superior de Xustiza de Galicia conforme os artigos 10, 14 e 46.1 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 4 de febreiro de 2015
ACORDO do 28 de abril de 2015 polo que se fai pública a comunicación do director xeral de Radio Televisión Española en que participa o plan de cobertura informativa da Corporación RTVE (TVE-RNE), no ámbito da Comunidade Autonómica de Galicia, para as eleccións locais que se celebrarán o próximo 24 de maio.
Xunta Electoral Provincial da Coruña — III. Outras disposicións — 06/05/2015

A Xunta Electoral Provincial da Coruña acorda, no que se refire á súa competencia sobre a emisión de ámbito autonómico da provincia da Coruña e local, dentro da provincia da Coruña, a publicación no
Diario Oficial de Galicia
da comunicación do director do Centro Territorial de RTVE Galicia, consistente na proposta de cobertura informativa de TVE e RNE para as eleccións autonómicas e municipais do próximo 24 de maio de 2015, que inclúe os informativos territoriais, programas especiais, entrevistas e debates, co fin de que os representantes das candidaturas poidan examinar esta programación nas dependencias desta xunta electoral, no prazo preclusivo dun día desde a publicación do acordo e formular as reclamacións ou os recursos que consideren pertinente.
A Coruña, 28 de abril de 2015